CELEX: 62011CN0497
Language: el
Date: 2011-09-27 00:00:00
Title: Υπόθεση C-497/11 P: Αναίρεση που άσκησε στις 27 Σεπτεμβρίου 2011 η Ελληνική Δημοκρατία κατά της αποφάσεως του Γενικού Δικαστηρίου (Έκτο τμήμα) που εκδόθηκε στις 13 Ιουλίου 2011 στην υπόθεση T-81/09, Ελληνική Δημοκρατία κατά Ευρωπαϊκής Επιτροπής

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/12
            
         Αναίρεση που άσκησε στις 27 Σεπτεμβρίου 2011 η Ελληνική Δημοκρατία κατά της αποφάσεως του Γενικού Δικαστηρίου (Έκτο τμήμα) που εκδόθηκε στις 13 Ιουλίου 2011 στην υπόθεση T-81/09, Ελληνική Δημοκρατία κατά Ευρωπαϊκής Επιτροπής
   (Υπόθεση C-497/11 P)
   2011/C 340/21
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνική Δημοκρατία (εκπρόσωποι: Π. Μυλωνόπουλος, Κ. Μπόσκοβιτς και Γρ. Μιχαηλόπουλος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να εξαφανίσει την από 13 Ιουλίου 2011 απόφαση του Γενικού Δικαστηρίου της Ευρωπαϊκής Ένωσης στην υπόθεση Τ-81/09 κατά το μέρος που απέρριψε την προσφυγή της Ελληνικής Δημοκρατίας.
            
         
               —
            
            
               Να κάνει δεκτή την προσφυγή της Ελληνικής Δημοκρατίας στην υπόθεση Τ-81/09
            
         
               —
            
            
               Να καταδικάσει την Επιτροπή στην καταβολή των δικαστικών εξόδων
            
         
      Λόγοι αναιρέσεως και κύρια επιχειρήματα
   
   
               1)
            
            
               
                  
                     Πρώτος λόγος
                  : εσφαλμένη ερμηνεία και εφαρμογή των άρθρων 23 παρ. 2 του Κανονισμού 4253/88 και 12 του Κανονισμού 2064/97, καθώς και των άρθρων 54 και 57 του Κανονισμού 1605/02, σε ό,τι αφορά την έκταση των ελεγκτικών εξουσιών που χορηγήθηκαν από την Επιτροπή σε ιδιωτικές εταιρείες.
            
         
               2)
            
            
               
                  
                     Δεύτερος λόγος
                  : εσφαλμένη εφαρμογή της γενικής αρχής της αναλογικότητας και πλημμελής αιτιολογία ως προς το έργο «Βόρειος Οδικός Άξονας Κρήτης», κατά το μέτρο που η Επιτροπή προχώρησε σε διόρθωση σε ποσοστό 25 % του ως άνω έργου με απλή αναγωγή σε προηγούμενο έλεγχο των ελληνικών αρχών σε τμήμα του ως άνω έργου.
            
         
               3)
            
            
               
                  
                     Τρίτος λόγος
                  : εσφαλμένη ερμηνεία και εφαρμογή του άρθρου 2 του Κανονισμού 2064/97 ως προς το έργο «Κακιά Σκάλα», κατά το μέτρο που το Γενικό Δικαστήριο έκρινε την επάρκεια της διαδρομής ελέγχου του έργου με αναφορά σε ποιοτικά στοιχεία.
            
         
               4)
            
            
               
                  
                     Τέταρτος λόγος:
                   εσφαλμένη ερμηνεία και εφαρμογή της αρχής της ίσης μεταχείρισης των υποψηφίων και του άρθρου 22 παρ. 1 της Οδηγίας 93/37 ως προς τα έργα «Κόμβος Βαρυμπόμπης — Μπογιάτι και Αφίδνες — Κόμβος Μαρκόπουλου — τμήμα 1» και «Αερινό — Μ. Μοναστήρι», «Μ. Μοναστήρι — Αρχή παράκαμψης Λάρισας» και «Παράκαμψη Λάρισας», κατά το μέτρο που οι τεθέντες όροι και προϋποθέσεις κατά τη διενέργεια του κλειστού διαγωνισμού ήταν γνωστοί σε όλους τους ενδιαφερομένους και εξυπηρετούσαν την οικονομία του έργου.
            
         
               5)
            
            
               
                  
                     Πέμπτος λόγος:
                   παράλειψη εξέτασης ουσιώδους ισχυρισμού της Ελληνικής Δημοκρατίας ως προς τους όρους της διαγωνιστικής διαδικασίας στα έργα «Αερινό — Μ. Μοναστήρι», «Μ. Μοναστήρι – Αρχή παράκαμψης Λάρισας» και «Παράκαμψη Λάρισας» κατά παράβαση των δικαιωμάτων άμυνας και ακρόασης.